Truong Tan Sang

**Trương Tấn Sang** (born 21 Januar 1949) is the preses o Vietnam an ane o the kintra's tap leaders, alangside prime meenister Nguyễn Tấn Dũng an communist pairty leader Nguyễn Phú Trọng. He acame state preses followin a vote o the Naitional Assembly in Julie 2011. The affice  is a ceremonial poseetion, but Sang is an aa ranked seicont efter Nguyễn Phú Trọng on the pairty's Secretariat, a body which directs policy makin. Sang haes been a member o the Politburo, the executive committee o the Communist Pairty, syne 1996. He wis pairty secretary for Ho Chi Minh Ceety frae 1996 tae 2000. He wis promotit tae the naitional pairty’s nummer twa slot in October 2009. Thare are reports o rivalry atween Sang an Prime Meenister Dũng, an each is backed bi a faction within the pairty.

## Childhuid
Sang wis born 20 Januar 1949, in Mỹ Hạnh, Đức Hòa, Lang An.

## Early career
He jyned the Communist Pairty on 20 December 1969. He wis jailed bi the Sooth Vietnamese govrenment in 1971 an held in prison at Phú Quốc. He wis released unner the Paris Peace Treaty in 1973. He haulds a bachelor o law degree.

Frae 1983–86, he heidit Ho Chi Minh Ceety (HCMC)'s Forestry Depairtment, as well as the ceety's New Economic Zone Development Depairtment. In 1986, he wis promotit tae the Staundin Buird o the ceety's Pairty Committee. He acame a member o the naitional pairty's Central Committee in 1991. In 1992, he acame chairman for HCMC, the nummer twa poseetion in the ceety govrenment. He jyned the Politburo in 1996 as its 14t rankin member. He wis pairty secretary for HCMC, the tap poseetion in the ceety govrenment, frae 1996 tae 2000. He wis promotit tae 10t poseetion in the naitional pairty at a congress in Aprile 2001. He wis an aa appyntit heid o the pairty’s economic commission at this time.

In 2003, he wis reprimandit for failin tae act in the Năm Cam corruption scandal when he heidit the ceety govrenment. Sang wis promotit tae fift poseetion in the pairty at a congress in Aprile 2006. At this congress, he wis an aa appyntit executive secretar o the pairty's Secretariat, a poseetion which supervises the membership an the internal structur o the pairty.

## Towards leadership
Sang wis promotit tae the pairty’s nummer twa slot atween congresses in October 2009. His authority suin eclipsed that o General Secretary Nông Đức Mạnh, the anly person nominally abuin Sang in the pairty hierarchy, accordin tae a leaked diplomatic cable bi U.S. Ambassador Michael Michalak.

Sang "assumed mony o Manh's normal responsibilities," Michalak wrote. At diplomatic meetins, Sang coud "comment authoritatively, in detail an wioot notes," whauras Mạnh "appeared disengaged" while he reid a 30-minute prepared statement "verbatim an in a monotone." A BBC story describit rivalry atween Sang an Prime Meenister Dũng an describit thair relationship as "stairmy." Michalak describit baith Sang an Dũng as “pragmatic” an “mercat-orientit.” Baith are soothreners, but tradeetionally the pairty's tap slot haes gone tae a northrener. Nguyễn Phú Trọng, a northrener, wis appyntit general secretary at 11t Naitional Congress held in Hanoi in Januar 2011. The congress selectit a leet o Politburo  members, an Sang is ranked first on this leet. Followin the congress, Trong wis named the tap rankin member o the pairty's Secretariat, Vietnam's maist pouerful decision-makin body, while Sang is ranked seicont.

## Presidency
The Naitional Assembly electit Sang as state preses on 25 Julie 2011 wi 97.4 percent o the vote. The term o affice is five years. Sang tauld the Assembly that he wad defend Vietnam’s unthirldom an territorial integrity, an wad resolve the Spratly Islands dispute wi Cheenae peacefully. As the new preses, he will wirk tae set a foondation that will allou Vietnam tae be acome an industrialized an modrenized kintra bi 2020, Sang tauld the Assembly.

Unner pairty regulations, the preses is unner the authority o Secretariat, sae the poseetion is ceremonial. Sang's authority derives frae his poseetion as the senior member o the Politburo an as the seicont rankin member o the Secretariat.

## References

## Freemit airtins
*